Nr. 9409/18.02.2025

**PROIECT DE HOTĂRÂRE**

**privind aprobarea Regulamentului de organizare și funcționare a spațiilor de joacă situate pe domeniul public al municipiului Sfântu Gheorghe**

**Consiliul Local al municipiului Sfântu Gheorghe, în ședință ordinară;**

Având în vedere Referatul de aprobare nr. 9403/18.02.2025 alviceprimarului municipiului Sfântu Gheorghe, dl. Toth-Birtan Csaba;

Având în vedere Raportul de specialitate nr. 9406/18.02.2025 al Compartimentului juridic din cadrul Primăriei municipiului Sfântu Gheorghe;

Având în vedere Referatele Comisiilor de specialitate ale Consiliului Local al Municipiului Sfântu Gheorghe;

Având în vedere prevederile din HG nr. 435/2010 privind regimul de introducere pe piață și de exploatare a echipamentelor pentru agrement;

Având în vedere prevederile din Ordinul nr. 98/2003 pentru aprobarea Prescripției tehnice PT R 19-2002, ediția 1, „Cerințe tehnice de securitate privind echipamentele și instalațiile montate și utilizate în cadrul parcurilor de distracții și spațiilor de joacă”, cu modificările și completările ulterioare;

Având în vedere art. 8 alin. (1) lit. p) din Ordonanța Guvernului nr. 21/2002 privind gospodărirea localităților urbane și rurale, cu modificările și completările ulterioare;

Având în vedere prevederile OG nr. 2/2001 privind regimul juridic al contravențiilor, cu modificările și completările ulterioare;

Având în vedere parcurgerea procedurii prevăzute la art. 7 alin. (13) din Legea nr. 52/2003 privind transparența decizională în administrația publică, republicată, cu modificările și completările ulterioare;

Se impune reglementarea în regim de urgență a organizării și funcționării spațiilor de joacă situate pe domeniul public al municipiului Sfântu Gheorghe în vederea asigurării funcționării în condiții de siguranță a spațiilor de joacă și pentru prevenirea producerii unor defecțiuni.

În conformitate cu prevederile art. 129 alin. (2) lit. d) și alin. (7) lit. s) din OUG nr. 57/2019 privind Codul administrativ, cu modificările și completările ulterioare;

În temeiul art. 139 alin. (3) lit. d) și art. 196 alin. (1) lit. a) din OUG nr. 57/2019 privind Codul administrativ, cu modificările și completările ulterioare;

**HOTĂRĂȘTE**

**ART. 1. -** Se aprobă Regulamentul de organizare și funcționare a spațiilor de joacă situate pe domeniul public al municipiului Sfântu Gheorghe, conform anexei la prezenta hotărâre din care face parte integrantă;

**ART. 2. -** Cu executarea prevederilor prezentei hotărâri se încredințează Direcția generală de gospodărire comunală din cadrul Primăriei municipiului Sfântu Gheorghe, Administratorul public al municipiului Sfântu Gheorghe, respectiv Poliția Locală Sfântu Gheorghe.

Sfântu Gheorghe, la \_\_\_\_\_\_\_\_\_\_\_\_\_\_\_

COMPARTIMENTUL JURIDIC

Nr. 9406/18.02.2025

**RAPORT DE SPECIALITATE**

**privind aprobarea Regulamentului de organizare și funcționare a spațiilor de joacă situate pe domeniul public al municipiului Sfântu Gheorghe**

Având în vedere Referatul de aprobare nr. 9403/18.02.2025 al viceprimarului municipiului Sfântu Gheorghe, dl. Toth-Birtan Csaba, prin care se propune adoptarea unei hotărâri pentru aprobarea unui regulament cu privire la spațiile de joacă situate pe domeniul public al municipiului Sfântu Gheorghe;

Potrivit prevederilor art. 3 alin. (1) lit. b) din OG nr. 71/2002 privind organizarea și funcționarea serviciilor publice de administrare a domeniului public și privat de interes local, cu modificările și completările ulterioare „Serviciile de administrare a domeniului public și privat sunt destinate satisfacerii unor nevoi ale comunităților locale, contribuie la ridicarea gradului de civilizație și confort al acestora și grupează activități edilitar-gospodărești și acțiuni de utilitate și interes public local având ca obiect: b) amenajarea și întreținerea zonelor verzi, a parcurilor și grădinilor publice, a terenurilor de sport, a locurilor de agrement și a terenurilor de joacă pentru copii;”.

Prin raportare la prevederile art. 129 alin. (1) din OUG nr. 57/2019 privind Codul Administrativ „Consiliul local are inițiativă și hotărăște, în condițiile legii, în toate problemele de interes local, cu excepția celor care sunt date prin lege în competența altor autorități ale administrației publice locale sau centrale.” și la art. 129 alin. (7) potrivit cărora „În exercitarea atribuțiilor prevăzute la alin. (2) lit. d), consiliul local asigură, potrivit competenței sale și în condițiile legii, cadrul necesar pentru furnizarea serviciilor publice de interes local privind: lit. s) alte servicii publice de interes local stabilite prin lege”;

În baza temeiurilor de drept invocate, constatăm că nu există nici un impediment din punct de vedere juridic în ceea ce privește adoptarea unei hotărâri pentru aprobarea Regulamentului de organizare și funcționare a spațiilor de joacă situate pe domeniul public al municipiului Sfântu Gheorghe.

Consilier juridic

Fejér Timea

Nr. 9403/18.02.2025

**REFERAT DE APROBARE**

**privind aprobarea Regulamentului de organizare și funcționare a spațiilor de joacă situate pe domeniul public al municipiului Sfântu Gheorghe**

Întreținerea, repararea și buna funcționare a echipamentelor de joacă, asigurarea și păstrarea curățeniei pe amplasamentele pe care au fost amenajate locurile de joacă, respectarea normelor privind igiena și starea de curățenie a amplasamentelor constituie obligații fundamentale ale autorităților administrației publice locale.

În scopul asigurării măsurilor de siguranță pentru copii, a prevenirii producerii unor defecțiuni, a prevenirii distrugerii echipamentelor cu care acestea sunt dotate, precum și menținerii unor condiții optime de utilizare, este necesară aprobarea Regulamentului de organizare și funcționare a spațiilor de joacă situate pe domeniul public al municipiului Sfântu Gheorghe.

Prin raportare la prevederile art. 129 alin. (1) din OUG nr. 57/2019 privind Codul Administrativ „Consiliul local are inițiativă și hotărăște, în condițiile legii, în toate problemele de interes local, cu excepția celor care sunt date prin lege în competența altor autorități ale administrației publice locale sau centrale.” și la art. 129 alin. (7) potrivit cărora „În exercitarea atribuțiilor prevăzute la alin. (2) lit. d), consiliul local asigură, potrivit competenței sale și în condițiile legii, cadrul necesar pentru furnizarea serviciilor publice de interes local privind: lit. s) alte servicii publice de interes local stabilite prin lege”.

Se impune reglementarea în regim de urgență a organizării și funcționării spațiilor de joacă situate pe domeniul public al municipiului Sfântu Gheorghe în vederea asigurării funcționării în condiții de siguranță a spațiilor de joacă și pentru prevenirea producerii unor defecțiuni.

Ca urmare a celor prezentate, propun Consiliului Local al municipiului Sfântu Gheorghe, adoptarea unei hotărâri privind aprobarea Regulamentului de organizare și funcționare a spațiilor de joacă situate pe domeniul public al municipiului Sfântu Gheorghe.

**VICEPRIMAR**

**TOTH-BIRTAN CSABA**